การทำโลกให้น่าอยู่มากขึ้น การเริ่มที่ตัวเอง การประเมินตัวเองให้เสร็จสมบูรณ์
ในการเสาะแสวงหาอันสูงส่งเพื่อสร้างผลกระทบที่เป็นบวกให้กับโลกใบนี้ คุณอาจจะมองลงมาที่หนทางและมองข้ามโอกาสที่คุณมีเพื่อช่วยเหลือผู้อื่นในตอนนี้ ลองนึกว่าคุณสามารถพัฒนาชีวิตของใครบางคนในปัจจุบันได้อย่างไร  คุณอาจจะยุ่งมากและคิดว่าคุณไม่มีเวลาเหลือแต่คุณยังสามารถหาวิธีเล็กๆ น้อยๆ เพื่อช่วยเหลือผู้อื่นได้ เช่น คุณสามารถตั้งนาฬิกาปลุกให้เช้ากว่าเดิม 2-3 นาทีและกวาดน้ำแข็งออกจากรถของเพื่อนบ้านก่อนที่คุณจะไปทำงาน ถ้าหากคุณยังเรียนอยู่ คุณสามารถจัดตั้งกลุ่มอ่านหนังสือก่อนการสอบใหญ่หรือเสนอที่จะแบ่งปันเนื้อหาการเรียนให้กับเพื่อนร่วมห้องที่ขาดเรียน 2 สัปดาห์เพราะไม่สบาย ตั้งปณิธานเพื่อทำความดีทุกวัน วิธีที่ดีที่สุดเพื่อทำสิ่งนี้คือมองหาวิธีเล็กๆ น้อยๆ เพื่อแบ่งปันความสุขและช่วยเหลือผู้อื่น เช่น:  เปิดประตูให้ผู้อื่นพร้อมรอยยิ้มที่อบอุ่น ปล่อยให้ใครบางคนที่ดูรีบแซงคิวต่อแถวของคุณที่ร้านขายของชำ ซื้อผ้าอ้อมสำเร็จรูป 1 ห่อให้กับพ่อแม่มือใหม่ที่อยู่ฝั่งตรงข้ามของถนน (ถึงแม้ว่าคุณไม่รู้จักพวกเขาก็ตาม) ใช้เวลาตัดคูปองจากหนังสือพิมพ์เพื่อที่คุณจะได้รับของใช้เพิ่มเติมและบริจาคสิ่งของเหล่านี้ให้กับโรงทานท้องถิ่น ถามไถ่ผู้คนที่ให้บริการคุณ (พนักงานต้อนรับในร้านอาหาร พนักงานเก็บเงิน เด็กปั๊มและอื่นๆ) ว่าพวกเขาเป็นอย่างไรอย่างจริงใจ ถึงแม้ว่าสิ่งเหล่านี้เป็นการกระทำเพียงเล็กๆ น้อยๆ แต่มันสามารถมีผลกระทบอันใหญ่หลวงกับผู้อื่น คุณจะยังคงหาวิธีเพื่อสร้างความเปลี่ยนแปลงที่ดีให้กับชีวิตของผู้อื่นในทุกๆ วันไม่ว่าจะเป็นเรื่องเล็กน้อยแค่ไหน อย่างไรก็ตาม อย่าลืมนึกถึงการเปลี่ยนแปลงที่ยิ่งใหญ่กว่าเดิมและมีผลในระยะยาวกว่าเดิมเช่นกัน   เช่น คุณอยากเป็นผู้ใจบุญหรือทำงานให้กับหน่วยงานที่ไม่หวังผลกำไรในอนาคตหรือไม่? คุณอยากทำงานกับหน่วยแพทย์อาสาหรือเปล่า? คุณอยากทำให้มั่นใจว่าเด็กๆทุกคนมีอุปกรณ์การเรียนเพียงพอหรือไม่? คุณอาจจะต้องใช้เวลาในตอนนี้เพื่อปรับปรุงและพัฒนาทักษะและหาความรู้พื้นฐานโดยขึ้นอยู่กับเป้าหมายในระยะยาวของคุณ สิ่งนี้อาจจะแปลว่าคุณจะต้องลงเรียนพิเศษ เข้ารับการฝึกงานหรือแม้แต่เปลี่ยนสายงาน ด้วยเหตุนี้ เวลาที่คุณมีว่างสำหรับเป็นอาสาสมัครในตอนนี้จะลดลงแต่คุณจะพัฒนาตัวเองให้ดีขึ้นสำหรับโลกใบนี้ในระยะยาว นึกถึงสิ่งที่คุณชื่นชอบในชีวิตและนึกว่าคุณจะสามารถแบ่งปันสิ่งดีๆ เหล่านี้ให้กับผู้อื่นได้อย่างไร   เช่น คุณมีอาชีพที่เติมเต็มชีวิตในทุกวันนี้ได้เพราะข้อได้เปรียบทางการศึกษาที่คุณได้รับเมื่อตอนเป็นเด็กหรือไม่? ถ้าใช่ บางทีวิธีที่ดีสำหรับคุณเพื่อซาบซึ้งถึงความโชคดีและช่วยเหลือผู้อื่นคือการมุ่งเน้นที่จะช่วยเหลือนักเรียนในโรงเรียนให้ได้รับอุปกรณ์การเรียนที่จำเป็น หรือคุณอาจจะสามารถเป็นอาสาสมัครเพื่อสอนหนังสือในย่านที่ด้อยการศึกษา 2-3 ครั้งต่อสัปดาห์ แนวคิดพื้นฐานคือระบุแนวทางที่คุณเคยได้รับความช่วยเหลือหรือได้รับการเติมเต็มและหาวิธีที่จะส่งต่อสิ่งเหล่านี้ให้กับผู้อื่น ถ้าหากคุณต้องการทำให้คนอื่นมีความสุข คุณก็ต้องเริ่มที่ตัวเอง อะไรที่ทำให้คุณมีความสุข? อะไรที่นำความสุขมาให้คุณ? การนึกถึงคำถามเหล่านี้จะช่วยให้คุณหาว่าคุณจะสามารถแบ่งปันความสุขให้กับผู้อื่นได้อย่างไร   ระบุช่วงเวลาที่คุณมีความสุขที่สุดในชีวิต คุณอาจจะสามารถเปิดสมุดอัลบั้มภาพเพื่อให้ช่วยนึกออกได้ ใส่ใจกับรูปภาพที่คุณดูมีความสุขที่สุดหรือดูสงบ ตอนนั้นคุณทำอะไร? คุณอยู่กับใคร? คุณยังสามารถหาเวลาเพื่อทำกิจกรรมเหล่านั้นได้หรือไม่? ถ้าไม่ได้ก็ควรหาเวลาเพื่อทำสิ่งที่ทำให้คุณมีความสุข ถึงแม้ว่าคุณไม่มีเวลาเพื่อไปวิ่งทุกสุดสัปดาห์อย่างที่เคยแต่คุณอาจจะสามารถหาเวลาวิ่งจ๊อกกิ้งไปรอบๆ สวนสาธารณะ 1 หรือ 2 ครั้งต่อสัปดาห์ คุณอาจจะรู้สึกประหลาดใจว่าคุณมีความสุขได้อย่างรวดเร็วหลังจากกลับไปทำกิจกรรมที่คุณชอบทำมากได้อย่างไร คุณอาจจะไม่สามารถช่วยเหลือผู้อื่นได้อย่างมีประสิทธิภาพถ้าหากชีวิตของคุณยุ่งเหยิง ถ้าหากคุณต้องการสร้างผลกระทบแง่บวกให้กับโลกใบนี้ คุณจะทำได้ดีกว่าเดิมถ้าคุณไม่ถูกทำให้เสียสมาธิด้วยปัญหาของตัวเอง   บางทีคุณอาจจะต้องการช่วยเหลือผู้คนที่ไม่มีงานทำเพื่อหางานที่มีความหมายที่จะทำให้พวกเขามีรายได้มั่นคง ถ้าหากคุณยังไม่สามารถหางานด้วยตัวเอง คุณก็อาจจะไม่สามารถให้คำแนะนำได้มากและผู้คนอาจจะไม่เชื่อถือคุณอย่างจริงจัง อย่างไรก็ตาม คุณไม่ควรล้มเลิกเป้าหมายนี้เพียงเพราะคุณยังไม่ (เคย) มีงานที่ให้รายได้ดีงามเป็นเวลายาวนานเพียงพอ เมื่อคุณสามารถแก้ไขสิ่งเหล่านี้ได้แล้วคุณจะอยู่ในจุดที่ดีที่สุดในการช่วยเหลือผู้อื่นที่อยู่ในจุดเดียวกับคุณ คุณจะสามารถเข้าใจสถานการณ์ของพวกเขาและจะสามารถให้คำแนะนำที่มั่นคงและน่าเชื่อถือเมื่อคุณสามารถก้าวข้ามอุปสรรคของตัวเองได้ ถึงแม้ว่าขั้นตอนแรกของการช่วยเหลือผู้อื่นคือการช่วยเหลือตัวเองแต่คุณต้องไม่รอที่จะเริ่มแผนการใหม่นานเกินไป คุณจะไม่มีวันมีความสุข ตื้นตัน ถูกว่าจ้างงานอย่างสมบูรณ์แบบได้ เป็นต้น   ถ้าหากคุณรอให้เวลาสมบูรณ์แบบ (และรอให้ตัวเองสมบูรณ์แบบ) ก่อนที่คุณจะเริ่มพยายามสร้างผลกระทบแง่บวกให้กับโลกใบนี้ คุณก็จะไม่มีวันเริ่ม บางทีคุณอาจจะไม่อยู่ในจุดที่จะเป็นผู้ให้คำแนะนำด้านการงานอาชีพแต่คุณสามารถช่วยผู้คนที่ไร้ที่อยู่ให้มีเครื่องแต่งกายสำหรับไปสัมภาษณ์งาน ถ้าหากคุณพยายามหาว่าคุณจะสร้างผลกระทบแง่บวกให้กับโลกได้อย่างไร คุณก็ควรรู้เกี่ยวกับตัวเองให้ได้มากที่สุด คุณจะตอบคำถามนี้อย่างไร “คุณเก่งด้านไหน?”   เช่น คุณเป็นผู้จัดที่ยอดเยี่ยมหรือเปล่า? คุณพูดต่อหน้าสาธารณชนได้อย่างเป็นธรรมชาติหรือไม่? คุณเป็นนักอ่านและนักเขียนที่มีทักษะหรือเปล่า? คุณรู้เกี่ยวกับโปรแกรมในคอมพิวเตอร์หรือไม่? คุณเป็นนักฟุตบอลที่โดดเด่นหรือเปล่า? นึกให้กว้างเมื่อตอบคำถามเหล่านี้และอย่าละทิ้งอะไรก็ตามที่ดูงี่เง่าหรือเล็กๆ น้อยๆ เช่น บางทีคุณอาจจะเพ้นท์เล็บลวดลายที่ซับซ้อนเก่งซึ่งคุณคิดว่ามันเป็นงานอดิเรกที่ไร้ประโยชน์ อย่างไรก็ตาม บ้านพักผู้ป่วยและบ้านพักคนชรามักจะมองหาอาสาสมัครที่สามารถทำเล็บให้กับผู้พักอาศัย คุณควรนึกถึงสภาพแวดล้อมของงานที่คุณสามารถทำงานได้ดีที่สุดเช่นเดียวกับที่คุณควรรู้ว่าคุณเก่งด้านใด การตอบคำถามเหล่านี้สามารถช่วยให้คุณหาว่าคุณควรช่วยเหลือผู้อื่นที่ใดและอย่างไร  คุณทำงานนอกสถานที่ได้ดีที่สุดหรือเปล่า? คุณหลีกเลี่ยงองค์ประกอบเหล่านี้และชอบทำงานในออฟฟิศหรือไม่? คุณชอบความเป็นสันโดษและชอบทำงานที่บ้านหรือเปล่า? นอกเหนือจากการรับรู้ว่าคุณเก่งด้านใด คุณควรนึกว่าคุณชอบทำในสิ่งที่คุณเก่งหรือไม่ คุณต้องหลีกเลี่ยงความเบื่อหน่ายและความไม่ชอบเพื่อที่จะสามารถช่วยเหลือผู้อื่นได้ การทำสิ่งที่คุณเก่งและชอบธรรมสามารถช่วยปกป้องสิ่งเหล่านี้ได้ เช่น คุณอาจจะเป็นนักเขียนที่ยอดเยี่ยมและถ้าเป็นเช่นนั้นคุณจะสามารถช่วยผู้อื่นให้เขียนได้ อย่างไรก็ตาม ถ้าหากคุณไม่ชอบการเขียน คุณก็อาจจะมีโอกาสน้อยที่จะสามารถช่วยสอนผู้อื่นให้เขียน แน่นอนว่ามีสิ่งอื่นที่คุณทำได้ดีซึ่งคุณอาจจะชอบทำมากขึ้น ในตอนที่แผนการของคุณเริ่มเป็นรูปเป็นร่าง คุณก็ควรนึกว่าความหลงใหลของคุณคืออะไร  อะไรที่ขับเคลื่อนคุณ? คุณเป็นคนรักสัตว์ที่มักจะช่วยเหลือสิ่งมีชีวิตที่ไม่ใช่มนุษย์มากกว่าผู้คนหรือไม่? คุณเป็นนักสนับสนุนสิทธิของสตรีตัวอย่างหรือไม่? คุณหลงใหลเกี่ยวกับการปฏิวัติการศึกษาหรือเปล่า? พยายามระบุสิ่งที่ทำให้หัวใจของคุณอบอุ่นหรือทำให้เลือดของคุณสูบฉีด ไม่ว่าจะอย่างไร คุณจะรู้ว่าคุณได้สร้างพันธะสัญญากับบางสิ่งที่สำคัญสำหรับคุณ เขียนเค้าโครงตารางเวลาในปัจจุบันของคุณ (การทำงาน โรงเรียน ครอบครัวและอื่นๆ) เพื่อระบุช่วงเวลาที่ว่างซึ่งคุณสามารถอุทิศให้กับการเป็นอาสาสมัครหรือทำสิ่งที่ดี   อย่าสร้างพันธะสัญญาที่เกินจริงสำหรับช่วงเวลาที่คุณสามารถใช้เพื่ออุทิศให้กับการเป็นอาสาสมัครหรือทำงานเพื่อผู้อื่น เช่น ถ้าหากคุณสัญญากับบ้านพักพิงท้องถิ่นว่าคุณสามารถช่วยพวกเขาได้ 15 ชั่วโมงต่อสัปดาห์ พวกเขาจะคาดหวังให้คุณอยู่ที่นั่น แต่หลังจาก 2-3 สัปดาห์ผ่านไปคุณอาจจะรู้สึกเหนื่อย คุณจะต้องให้เวลากับตัวเองเพื่อพักผ่อนด้วย อย่างไรก็ตาม คุณควรทำการช่วยเหลือผู้อื่นให้เป็นสิ่งสำคัญที่คุณใส่ลงในตารางเวลาของคุณและคุณตั้งใจทำมันจริงๆ เช่นเดียวกับพันธสัญญาอื่นๆ ได้แก่ การทำงาน
ระบุวิธีที่คุณสามารถช่วยเหลือได้ในตอนนี้. มองหาวิธีช่วยเหลือเล็กๆ น้อยๆ. มองอนาคต. นึกถึงความโชคดีของตัวเอง. หาความสุขของตัวเอง. จัดลำดับชีวิต. มุ่งหมายที่จะพัฒนาชีวิตของตัวเอง ไม่ใช่ทำให้มันสมบูรณ์แบบ. ระบุทักษะและพรสวรรค์ของคุณ. นึกว่าคุณจะทำงานได้ดีที่สุดได้อย่างไร. จริงใจเกี่ยวกับสิ่งที่คุณชอบจริงๆ. ระบุสิ่งที่สำคัญสำหรับคุณ. ตัดสินใจว่าคุณสามารถใช้เวลาอุทิศตนเพื่อช่วยเหลือผู้อื่นได้มากเท่าไหร่.
https://www.wikihow.com/Make-a-Positive-Impact-on-the-Lives-of-Others https://www.wikihow.com/Make-a-Positive-Impact-on-the-Lives-of-Others https://www.wikihow.com/Make-a-Positive-Impact-on-the-Lives-of-Others
Changing the World for the Better Starting with Yourself Completing a Self-Assessment